ઉલ્લેખનીય છે કે, Gujarat માં મગફળીના ગોડાઉનોમાં વારાફરતી લાગી રહેલી આગના પગલે વિપક્ષ કોંગ્રેસે ભાજપ સરકાર પર આકરા પ્રહારો કર્યા છે .જેના પગલે રાજય સરકારે આ મગફળી કાંડની તપાસ CID ક્રાઈમને સોંપી છે. જેના પગલે CID ક્રાઈમે રાજકોટના શાપર-વેરાવળ હાઈવે પર આવેલા મગફળીના ગોડાઉનમાં લાગેલી આગના કેસની તપાસ શરૂ કરી છે. તેમજ આ અંગે CID ક્રાઈમ ડીઆઇજી દીપાંકર ત્રિવેદીએ સ્પષ્ટ કર્યું હતું કે, સમગ્ર કેસની તપાસ અને સેમ્પલીંગ પછી રિપોર્ટ રજૂ કરવા માટે તમામ એજન્સીઓને પંદર દિવસનો સમય આપવામાં આવ્યો છે અને તેથી રિપોર્ટ બાદ જ કોઇ ચોક્કસ તારણ પર પહોંચી શકાશે. હાલના તબક્કે કોઇના પર દોષારોપણ કરવું યોગ્ય નહી કહી શકાય.